Vaatamata siis mitmete planeetide harmoonilistele seisudele ja Saturni trigoonile Pluutoga polnud sündmused sugugi nii positiivsed kui seda oli sekstiili ajal. Kuidas seda seletada. Ehk selliselt, et sekstiili ajal oli Saturnil konjunktsioon Neptuuniga ja Marsil Jupiteriga.  Peale selle mõjutasid 1989. aasta sündmusi ka teiste planeetide tsükli faasid nähtavasti positiivsemalt. Iga riigi sündmust tuleks vaadata ka eraldi tema nataali järgi, mida sellel ajalõigul planeedid tegid nataali suhtes. Seletusi on veel teisigi. Paistab, et trigooni Saturnilt Pluutole kasutati ära kurjasti, kuigi trigoon annab hea võimaluse lahendada asju rahumeelselt ja tasakaalukalt. Samas on trigoon omamoodi laiskuse ja õige momendi mittekasutamise aspekt. Asja võetakse lõdvalt, nagu enesestmõistetavat  ning ei pöörata tähelepanu ohtudele. Kurjadel jõududel lasti tegutseda, ise mitte midagi ette ei võetud. Teisalt kommunistliku reziimi lõpp oli nende maade jaoks igati positiivne ja andis lootusi parema ühiskonna ning vaba demokraatia tekkimisele. Korduv trigoon oli sama aasta oktoobri lõpus. Siis valiti teistkordselt presidendiks B. Clinton.